ब्लैक होल्स भ्रमांड की सबसे अजीब चीज़ों में से हैं।
उनका कोई मतलब नही बनता; कहाँ से आये हैं ये?
और यदि आप एक ब्लैक होल में गिरे तो क्या होता है?
सितारे हाइड्रोजन परमाणु के बड़े संग्रह हैं।
जो भारी गैस के बादलों की गुरुत्वाकर्षण के कारण ढह जाते हैं।
इनके कोर में, परमाणु संलयन हाइड्रोजन परमाणु को हीलियम में बदल देती है,
जिसके कारण ऊर्जा की भारी राशि निकलती है।
यह ऊर्जा, विकिरण के रूप में, गुरुत्वाकर्षण को धकेलती है,
और इन दोनों बलों में एक संतुलन बनी रहती है।
जब तक कोर में संलयन जारी रहती है, तब तक सितारे स्थिर रहते हैं।
पर जिन सितारों का द्रव्यमान सूरज से बहुत अधिक होती है,
उनके कोर में, गर्मी और दबाव के कारण, भारी तत्वों का गठन होता है
जब तक लोहा बनना शुरू होता है।
बाकी तत्वों के विपरीत, जिस संलयन से लोहा बनता है
उससे कोई ऊर्जा नही बनती।
इससे कोर में, लोहे का स्तर इतना बढ़ जाता है
कि विकिरण और गुरुत्वाकर्षण का संतुलन बिगड़ जाता है
और कोर ढह जाता है।
एक सेकंड के अंश के भीतर, सितारा का अंतःस्फोट होता है,
प्रकाश की गति के चौथाई से
जिससे कोर को और भी द्रव्यमान मिलता है।
यही वो पल है जिसमें ब्रम्हांड के भारी तत्वों का गठन होता है,
और सितारे का सुपरनोवा विस्फोट में अंत होता है।
इससे या तो एक न्यूट्रॉन सितारा, और यदि सितारा बहुत बड़ा था,
तो कोर से एक ब्लैक होल का गठन होता है।
यदि आप एक ब्लैक होल की ओर देखते है, तो आपको घटना क्षितिज दिखता है।
जो भी घटना क्षितिज को पार करता है,
उसे बचने के लिए प्रकाश की गति से भी तेज़ चलना पड़ेगा।
दुसरे शब्दों में, ये नामुमकिन है।
इसलिए, हमें एक काला गोला नज़र आता है, जो कुछ नही दशार्ता।
पर यदि घटना क्षितिज "ब्लैक" अंग है,
तो फिर ब्लैक होल का "होल" क्या है?
विलक्षणता (singularity) ।
हमें ये नही पता की वो सही में क्या है।
विलक्षणता असीम रूप से घना हो सकता है, उसका द्रव्य एक ही बिंदु पर केंद्रित है
एक बिंदु जिसका कोई सतह या मात्रा नही है।
या फिर कुछ जो कि पूरी तरह से अलग है।
अभी, हमें नही पता।
ये शून्य से भाग करने के त्रुटि बराबर है।
वैसे, ब्लैक होल्स वैक्यूम क्लीनर की तरह चीज़ों को चूस नही लेते।
यदि हम सूरज को समान द्रव्य के ब्लैक होल से बदल दे ,
धरती के लिए कुछ नही बदलेगा ,
बस हमारी जम कर मौत हो जाएगी।
अगर आप ब्लैक होल में गिर जाते है, तो क्या होगा?
ब्लैक होल्स के आस पास समय का अनुभव अलग होता है।
बहार से, आप जैसे घटना क्षितिज के पास जायेंगे, आप धीमे होते नज़र आएंगे,
इसलिए आपके लिए समय धीमे बीतेगा।
फिर एक पल आएगा, जब आप समय में जमे हुए दिखेंगे,
धीरे से लाल होंगे, फिर गायब होंगे।
जबकि आपके नज़रिये से आपको पूरा ब्रह्माण्ड,
तेज़ी से आगे बढ़ता दिखेगा, जैसे कि आप भविष्य देख रहे है ।
अभी, हमें ये नही पता कि आगे क्या होता है ,
पर ये लगता है की इनमें से एक होता होगा।
एक: आपकी मौत जल्दी हो जाती है।
एक ब्लैक होल अंतरिक्ष को इतना मोड़ता है कि जब घटना क्षितिज पार करते है
तो बस एक ही दिशा संभव होती है।
ये सच्ची बात है की घटना क्षितिज के पार
बस एक दिशा है।
ये एक टाइट गली में होने जैसा है, जो हर कदम क बाद पीछे से बंद हो जाती है।
ब्लैक होल का द्रव्य इतना केंद्रित होता है
की कुछ जगहों पर, कुछ सेंटीमीटर की दूरी भी
आपके शरीर के विभिन्न भागो पर
गुरुत्वाकर्षण लाख गुना हो जाएगी।
आपका शरीर इतना खिंच जाता है की आपकी कोशिकाएं फट के अलग हो जाते है,
और आप एक परमाणु जितनी चौड़ी प्लाज्मा की गर्म धारा बन जाते है।
दो: आपकी मौत बहुत जल्दी हो जाती है।।
घटना क्षितिज को पार करते ही आप एक आग के दिवार से टकराते है
और आप एक ही पल में समाप्त हो जाते है।
इन विकल्पों में कोई भी सुखद नही है।
आपकी मौत का वक़्त इस पर निर्भर करता है कि ब्लैक होल का द्रव्यमान कितना है।
एक छोटा ब्लैक होल आपको घटना क्षितिज को पार करने से पहले ही मार देगा,
बल्कि आप एक विशालकाय ब्लैक होल के अंदर शायद जा सकते है
काफी देर के लिए।
निर्धारित नियम के रूप में, आप विलक्षणता से जितने दूर है,
उतनी देर तक आप ज़िंदा रहेंगे।
ब्लैक होल्स के विभिन्न आकार होते है।
कुछ ब्लैक होल्स तारकीय द्रव्यमान होते हैं, सूरज से कुछ गुने बड़े
और उनका व्यास क्षुद्रग्रह जितना होता है।
और फिर कुछ ब्लैक होल्स विशालकाय होते है,
जो हर आकाशगंगा के दिल में होते है
और अरबो साल तक खाते हुए आ रहे है।
इस समय सबसे बड़ा ज्ञात ब्लैक होल S5 0014+81 है,
जिसका द्रव्यमान सूरज से चालीस अरब गुना है।
इसका व्यास 236.7 अरब किलोमीटर है,
जो की सूरज और प्लूटो के बीच की दूरी का 47 गुना है।
ब्लैक होल्स जितने भी शक्तिशाली हो, वो अंत में लुप्त हो जायेंगे
हाकिंग रेडिएशन नामक एक प्रक्रिया के माध्यम से।
इसके काम को समझने के लिए, हमें खाली अंतरिक्ष को देखना पड़ेगा।
खाली अंतरिक्ष असल में खाली नही है, पर आभासी कणों के साथ भरा है
जो अस्तित्व में आते है और एक दुसरे का सफाया कर देते है।
जब ये ब्लैक होल के बिलकुल किनारे पर होता है,
एक कण ब्लैक होल की ओर खिंच जायेगा
और दूसरा बच के वास्तविक कण बन जायेगा।
इसलिए ब्लैक होल ऊर्जा खो देता है।
ये पहले बहुत धीमे होगा,
और ब्लैक होल के छोटे होने क साथ तेज़ होता जायेगा।
जब इसका द्रव्यमान एक बड़े क्षुद्रग्रह जितना हो जाता है,
तो ये कमरे के तापमान पर विकिरण देता है।
जब इसका द्रव्यमान एक पहाड़ जितना होता है, तो ये सूरज जितना विकिरण देता है।
और अपने ज़िन्दगी एक आखरी सेकंड में, एक ब्लैक होल
अरबों परमाणु बम के विस्फोट जितनी ऊर्जा से विकिरण देता है।
पर ये प्रक्रिया बहुत ही धीमी है।
सबसे बड़े ब्लैक होल्स को लुप्त होने में गोगोल (1 और सौ शुन्य) साल लग जायेंगे।
ये इतना लम्बा समय है की जब तक आखरी ब्लैक होल लुप्त होता है,
कोई भी इसे देखने के लिए आसपास नही होगा।
ब्रह्माण्ड इससे बहुत पहले ही निर्जन हो गया होगा।
ये हमारी कहानी का अंत नही है;
ब्लैक होल्स के बारे में बहुत दिलचस्प विचार है।
हम उन्हें दुसरे भाग में देखेंगे।
फ़्रेज़र केइन को धन्यवाद इस वीडियो में सहायता के लिए।
वैसे, हमने 4K में Kurzgesagt के कुछ वॉलपेपर बनाये है
अलग अलग स्क्रीन के आकर के लिए;
आपको ये हमारे Patreon पेज से खरीद सकते है, जो हमारे वीडियोस में सहायता करेगी।
जैसे इस दिसंबर, जो तीन वीडियोस क साथ पहला महीना है।